Politologul Ioan Stanomir, despre candidatura lui Crin Antonescu: Este un politician USL-ist. Problema este dublă
Politologul Ioan Stanomir a declarat, luni, la Digi24, că problema în privința candidaturii lui Crin Antonescu susținut de partidele din coaliția de guvernare este dublă. „Pe de o parte, tensiunile sociale care pot să se nască în acest interval de timp și pe de altă parte este vorba de profilul acestui candidat, un candidat cu o lungă experiență politică și care cu siguranță este calificat pentru a fi președinte, dar care în egală măsură este asociat cu un moment deosebit de delicat pentru democrația noastră din anul 2012”. Acesta susține că membri PSD precum Lia Olguța Vasilescu sau Paul Stănescu nu ar putea fi puși să voteze un candidat comun precum Nicușor Dan.